cyanic-selkie/wikianc huggingface dataset:
Нојенфелде
Сообраќај
Квартот не е опслужуван со железничкиот систем на С- или У-Железницата, меѓутоа јавниот превоз до градот е обезбеден со автобусот број 257, правец Нојграбен, како и автобусот број 150, правец Алтона. Според секторот за моторни возила (Kraftfahrt-Bundesamt), во квартот Нојенфелде имало регистрирани 2.001 приватно возила (429 возила/1000 луѓе).
Список на NGC-објекти (2001–3000)
Ова е список на објектите со број 2001–3000 во Новиот општ каталог (NGC). Овој астрономски каталог е претежно составен од ѕвездени јата, маглини и галаксии. Другите објекти во каталогот се наведени на другите потстраници списокот на NGC-објекти. За секој објект е наведено соѕвездието на кое му припаѓа и неговиот морфолошки вид.
Бугарофили
Бугарофилија (составено од грчките зборови βουλγαρο- „бугаро-“ и φιλία „пријател“) — човек што е пристрасен кон бугарството. Односно претставува термин кој опишува човек кој има симпатии кон Бугарија, иако самиот тој не е Бугарин. Затоа и буквалниот негов превод означува пријател на Бугарите (што би значело дека тој човек не е Бугарин по род).
Употреба на терминот во минатото
Во периодите кога Вардарска Македонија била под српска окупација, српските власти како бугарофили/бугараши ги етикетираат сите оние Македонци кои имаат изразени македонски чувства и се борат за независна или обединета Македонија. После 1945 година, терминот бугараш, како погрден збор, го употребуваат и комунистите од Македонија како етикета за сите про-бугарски ориентирани Македонци (кои соработувале со фашистичкиот окупатор или биле дел од бугароманските контрачети), како и за останатите десно ориентирани Македонци и противници на југословенската федерација. Многу македонски родољуби се убиени, затворани и испраќани на Голи Оток како бугараши, заедно со оние кои навистина себеси се чувствувале за Бугари и работеле за бугарската кауза. Односно тогашната држава не правела разлика меѓу македонските патриоти и бугарофилите и тенденциозно Македонците кои се залагале за самостојно работење биле нарекувани бугараши. Класичен пример е дискредитирањето на Методија Шаторов - Шарло од страна на Тито со зборовите стариот Бугарин или обвинувањето на Вера Ацева која го тврди следното:
Употреба на терминот во поновата историја
Според Љупчо Георгиевски, не само што тој, туку и 90 проценти од ВМРО-ДПМНЕ во раните 1990-ти години, како и 50 отсто од Владата што тој ја раководел од 1998 до 2002 година, се чувствувале како македонски бугарофили.
Во средината на деведесеттите, почнува да се употребува терминот бугароман, кое ги опишува лицата кои иако не се Бугари по род, но работат за бугарската политика и историографија, ширејќи ја нивната пропаганда, на штета на македонската и себеси си се прикажуваат и декларираат како Бугари.
Драган Богадновски, отворено и јасно се дистанцира и го осудува бугароманското однесување на Љупчо Георгиевски:
Месинг
Месинг е легура на бакар и цинк. Во зависност од определени особините на месинг варира во широк спектар, месинг се користи во електрониката, како и структурните и украсни материјали, на пример. за изработка на музички инструменти. Најчестите е жолта. Црвенкасто бакар боја е изгубена со зголемување на процентот на цинк во легура. Таа има поголема сила од бакар, реагираат на временските услови. Тоа се користи во изработка листови, цевки и кабли.
Космос-388
Космос-388 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 18 декември 1970 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 400 килограми. Космос-388 бил сателит наменет за воено и научно истражување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,9 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 479 км, а најмалото на 263.
Ла Торбиера
Ла Торбиера е парк во Италија. Се состои од област отворена за јавност, но и заштитена област за зачувување на дивиот свет. Основан е во Аграте Контурбија, Пиемонт, Италија во 1977 година со цел за да се зачуваат и проучучат некои животински видови кои се во опасност од изумирање.
Животна средина
Ла Торбиера се наоѓа во граничната област меѓу долината По и Преалпите. Се одликува со блага, но влажна клима со многу мали езера. Затоа, ова е многу поволна средина за развој на тресет. Таа се создава прогресивно со акумулација на мртви делови зеленчук на дното на езерата. Во влажната почва, недостатокот на кислород ги спречува процесите на оксидација и целосното распаѓање на растенијата.
Остатоците зеленчук се трансформираат затоа што делумно стануваат тресет и се собираат на дното, со што постепено се намалува длабочината на сливот. На овој начин, растенијатата на брегот можат да се турнат кон внатре, намалувајќи ја, до нејзино пропаѓање, површината на водата. Паркот, кој се простира на површина од 40 хектари, им обезбедува засолниште на многу животински видови. Постојат околу 400 примероци од 130 видови диви животни, главно од регионот на Палеарктикот.
Наводи
<references group="" responsive="0">
Дрен
Дрен или обичен дрен —  цветно растение од то дренови (Cornaceae), расте во јужна и југоисточна Европа (од Франција до Украина вкл. Македонија), Ерменија, Азербејџан, Грузија, Иран, Турција, Либан и Сирија.
Ова е средна до голема листопадна грмушка или мало дрво кое достигнува висина од 5–12 м и има темнокафеави гранки и зеленикави ластегарки. Листовите се спротивставени, долги 4–10, а широки 2–4 см, со јајчест до издолжен облик и истакнати жили. Цветот е мал (5–10 мм во пречник) со четири жолти ливчиња, во китки од по 10–25. Цвета уште во зимата, далеку пред појавувањето на првите листови. Плодот (дренката) е долгнавест и црвен, со должина од 2 см и пречник од 1,5 см и има една семка.
Во народната мудрост, дренот е поим за сила здравје поради неговата цврстина и издржливост, па оттука и познатата изрека „здрав како дрен“.
Плодови
Плодот на дренот се нарекува дренка и созрева кон средината или на крајот на летото. Дренките се познати во исхраната на Балканот и западна Азија, но не се јадат пред да созреат, односно кога ќе паднат од дрвото. Зрелата дренка е темноцрвена или светложолта по боја, има кисел вкус (нешто меѓу брусница и вишна) и се користи за добивање сок и мармалад, но се јаде и исушена и се користи за правење на ракија „дренковица“. Содржи исклучително многу витамин Ц и затоа се зема против настинка и грип. Наоѓа примена и во традиционалната кинеска медицина.
Дрво
Дреновото дрво има огромна густина и тоне во вода. Погодно е за изработка на рачки за алат, делови од машини и др. Почнувајќи од VII век п.н.е. Македонците од него изработувале копја, џилити и лакови, како неоспорно најдобро дрво за тие намени. Од дреново дрво традиционално се прават и овчарските стапови.
ICANN
Семрежна корпорација за доделени имиња и броеви (ICANN) е управата која ги координира доделувањата на уникатни назнаки на семрежјето (интернетот), вклучувајќи имиња на подрачја, Интернет Протокол( IP) адреси, и протоколски портови и параметарски броеви. Глобално унифицирани имиња (систем од имиња во кој има најмногу еден држач за секое можно име ) се од огромна важност за Интернетот да функционира. Главната база на ICANN е во Марина дел Реј во Калифорнија, ама е надгледувана од меѓународен одбор на директори извлечени од Интернетскиот технички, бизнис, академски, не-комерцијални заедници. Владата на САД продолжува да има главна улога во одобрувањето промени на ,,root zone” податотеките кои лежат во срцето на системите со подрачно име. Иако Интернетот е дистрибуирана мрежа која опфаќа многу доброволни интерконектирани мрежи и Интернетот, како таков нема владеачко тело. Улогата на ICANN во координирање на доделувањето на уникатни идентификации се распознава можеби како единственото централно координациско тело на глобалниот Интернет, но дометот на неговиот авторитет се шири до Интернетските системи со подрачни имиња, IP-адресите, протокол портовите и параметарските броеви.
На 16 ноември 2005 година, Светскиот Самит на Интернетското Друштво, одржан во Тунис, го основал Форумот за Интернет Насочување (IGF) да ги разгледуваат прашањата за Интернетот.
Камерфорст (Тирингија)
Камерфорст (Kammerforst) — општина во округот Унштрут-Хајних, во сојузната покраина Тирингија, Германија.
Местоположба
Општината се наоѓа во непосредна близина на националниот парк Хајних.
Стојан Донски
Стојан Ангелов, со псевдоним Донски (1869 - 9 јули 1904) — македонски револуционер, војвода на ВМРО. Донски е роден во 1869 година во село Битуша, Леринско.
Револуционерна дејност
Во 1895 година се вклучува во таканаречената Мелничка акција на Македонскиот комитет. Заробен е во битката и осуден на 101 година заточение во Дијарбекир. По амнестија се враќа во Македонија и живее во село Смилево. Станува комита кај Никола од Брезово.
Во 1901 година со Донски се поврзува српскиот офицер и деец на Српската пропаганда во Македонија Жика Рафаиловиќ и Донски станува војвода на организирана и вооружена чета од Белград. При пристигањето во Македонија, Донски се откажува од српската пропаганда, и се поврзува со ВМРО и полага заклетва пред Георги Попхристов и станува битолски околиски војвода. Води чета во Битолско и Ресенско, а во почеток 1902 година е заменет од Славејко Арсов. Во тоа време негови покривачи се Мико Кокин во Смилево, Филип Терзиов во Градешница, Тодор Фурнаџиев во Лажец и Битола. Учествува во Илинденско востание и дејствува кај село Смилево.
По востанието, на 9 јули 1904 година четите на Стојан Донски, Славејко Арсов и Атанас Бабата се предадени од србомани и опколени кај светиниколското село Горно Ѓуѓанци. Во шестчасовна борба, во која Турците носат артилерија и кавалерија загинуваат војводите Донски и Арсов заедно со 20 комити, меѓу кои и Илија Видинов. Останатите комити, на чело со Атанас Бабата, успеваат да го пробијат кордонот. По битката се казнети шпионите од Кокошиње.
Токе
Токе или Така (маршалски: Tōkā ) е ненаселен корален атол во Тихиот Океан. Атолот е дел од Ратачките Острови во Маршалските Острови. Атолот е еден од најмалите од државата и доста често е посетуван од луѓето од Утирик.
Историја
Во 1906 година Маршалските Острови биле припоени кон Германска Нова Гвинеја, контролирана од Германија. По Првата светска војна атолот бил под јапонска контрола, а по Втората светска војна под американска контрола. По незавиноста на Маршалските Острови во 1986 година, атолот станал дел од новата држава.
Куќа на Ѓурчинови
Куќа на Ѓурчинови — стара куќа во градот Охрид прогласена за значајно културно наследство на Македонија.
Архитектура
На 11 декември 1989 година куќата е прогласена за споменик на културата.
Научно знаење
=Научното знаење и неговата структура=
Суштината на научното знаење, не го сочинуваат само неговите особини, туку и неговата структура. Одликите на научното знаење ја претставуваат содржинската страна на науката, а структурата на научното знаење го претставува нејзиниот облик. Формата во која се јавува научното знаење е важна, за природата на науката, бидејќи истовремено ги изразува неговите одлики, почнувајќи од: општост, проверливост, објективност сè до вистинитост, но истовремено има функционална улога во стекнување на нови знаења. Постојат различни сфаќања за структурата на научното знаење, но сепак таа претставува одредена целина на целокупното научно достигнување, составена од сегменти во сознајниот процес.
Зградата на научното знаење може да се подели на:
1.Јазикот на науката
Јазикот на науката, претставува научно средство за исразување на научната содржина, односно е специфичен систем на знаци за изнесување на основните судови за реалноста. За разлика од другите знаци, кои содржат чувства, јазикот на науката е орудие на мисли, кое е формирано по логички пат. Раководени од логиката, но и потрбата да се стои цврсто на терен на податоците, јазикот на науката има посебно симболичко значење, како што се: општост, објективност, прецизност, проверливост, систематичност, вистинитост, но на еден јасен и конкретен начин.
Научниот јазик има две страни:
===1.Именска(терминолошка) од лат. збор terminus-име, израз, збор, како негова основна единица=== ===2.Втората се однесува на значењето===
Зборот е ознака за некој предмет. Поврзувањето на зборовите во реченици, а овие во ставови, градат пошироки јазични целини. Во науката термините се со специфичен карактер, и се однесуваат на т.н. технички термини(вештина), означува способност јасно да се изрази некоја суштина на научниот предмет. Науката тежнее да дефинира одреден поим со помош на јазична операција, со што помалку зборови, со цел тоа да биде, ако е можно и само еден збор. Термините во науката треба да бидат со јасна содржина, препознатлива во сите јазици, кои се употребуваат во секојдневна комуникација, овозможувајќи воведување на технички тремини. Интересно е тоа дека јазикот е знак за создавање на ново знаење, бидејќи новите парадигми носат нови термини. Самите научници, создаваат свои нови ознаки за појавите, кои подоцна се или не се прифаќаат. Карл Маркс, на пр: ги создаде термините: производни сили, општествено-економска формација, термини кои не постоеле, а сепак внеле револуција во јазикот на општествените науки и станале дел од научното знаење. Терминолошките својстава на јазикот овозможуваат средување на научното знаење. Без техничките термини не би било можно формирање на поимниот апарат, системот на теории, бидејќи едноставно тие не би можеле да се изразат. Покрај ова термините се користат за научно објаснување. Ако се има предвид дека разбирањето на реалноста е конечната задача на науката, користењето на тремините е од незамисливо значење.
Страната која се однесува на значењето, честопати е поважна од именската, бидејќи е директен одраз на содржината на предметот. Значењето на научниот јазик упатува на некоја релација на предметот, која се изразува со симболи. Значењето на термините претставува негова длабока експликација, односно врска на која се однесува. Пр.: кога се дефинира физички терминот вода, тогаш тоа е именска ознака, позади која стои зачењето на содржината, а се однесува на релација однос, атом на кислород и водород. Кога ќе кажеме општествена класа, тогаш тоа е симбол, кој означува голема општествена група, чија положба е одредена со односот според средствата на производство и според распределба на материјалното богатство и општествена моќ. Значењето на јазикот овозможува да се утврди и детална анализа на сознајниот процес, бидејќи се однесува на содржината на комуникација и објаснување. Во таа смисла значењето на јазикот се согледува во преиспитување на објектот(реалноста), која субјектот(научникот) ја открива и ја дефинира со помош на поимниот апарат, закони, теорија. Значењето на научниот јазик може да биде различно, но во главно:
•	Предметно(се однесува на содржината на објектот, појавата и нивната причина) •	Концептуално(се однесува на логичките правила на мислење, со што се формираат ставовите на науката). Со помош на ставовите се мисли, се комуницира, се објаснува. Концептуалното значење е вистинска подлога за средување на знаењето, со него се создава поимната рамка на науката, па и целиот апарат, закони, теорија, системи.
3.Научен закон
Целта на науката е добивање искуствена граѓа, неопходна за откривање на поврзаноста помеѓу деловите на реалноста, односно за донесување на научни закони. Научниот закон е исто така став, но далеку посложен од поимите: од една страна тој ги вклучува поимите, а од друга страна ги подразбира искуствената содржина. За разлика од другите поими, научниот закон е првенствено искуствен, па потоа логички став, за ралика од сите останати поимни ставови е обратно. Искуственоста на научниот закон претпоставува дека реалноста постои, дека не се докажува, а исто така не се доведува во прашање детерминистичката структура, односно причинската поврзаност на деловите на реалноста. Според тоа научниот закон е двоструко сложен став, кој е составен од јазикот на поимниот апарат на науката и од искуствената содрзина на детерминистичката структура.
•	Улогата на научниот закон(трострука) Првата нивна функција се однесува на примена на законот во практичните човечки дејности. Утврдување на врската помеѓу појавите не е цел сама за себе, туку врз основа на тоа откритие се насочува развојот на реалноста во посакуваниот правец. Втората улога на научниот закон се однесува на средување на емпирискиот материјал. Интерпретација на знаењето е третата функција на научниот закон. Научното знаење го сочинува знаење на повисоко ниво, кое се изразува во теорија. Законите помеѓу себе се поврзуваат, и на тој начин градат теорија-систем на поврзани закони. Таквиот карактер на законот е од капитално значење за науката, бидејќи со градење на теоријата се создава можност да се изврши истражувањето, односно повторно да се обнови, прошири знаењето. Меѓутоа не станува збор замо за тоа. Со создавање на теорија овозможено е и научно објаснување, односно толкување на реалноста, која бара систем на поврзани научни закони.
НАУЧНОТО ЗНАЕЊЕ И ИСКУСТВЕНО ИСТРАЖУВАЧКИОТ ПРОЦЕС
-Научното сознание(знаење) и неговите одлики-
Општата природа на научното сознание се согледува во тоа што го чини среден овој систем на известувања за реалноста, кој е добиен од одреден процес, во кој логиката и искуството имаат одлучувачка улога. Сознанието(процес) Знаењето(резултат на сознанието) Сознајната работа во науката подразбира примена на општологички начела на мислења, кои во науката добиваат облик на епистемолишки правила. Тие се вградени во посебен начин на стекнување на знаења, процедури, протоколи и техники. Научните ставови на сознајниот процес се искажуваат во: поимите, класификациите, заклучоците. Освен епистемолошките начела во сознајниот акт, а и во ставовите на знаење, содржани се и докази, односно судови на стварноста. Науката суди за стварноста и е единствената дејност, која мора да прибере аргументи за своето тврдење. Општата природа на научното сознание, поблизу се прикажува во низа на особини од кои најважни се:
1.Општост
Се однесува на исти видови на појави во реалноста. Поединечните информации не би претставувале дури ни збир опсервации корисни за луѓето. Напротив, би внеле забуна, она што би важело за едни, не би важело за други случаи во животот. Да внесе поредок(да се востановат правилности врзани за структурата на појавите или нивниот развој). Открива што е заедничко и општо за појавите. Две димензии: сестраност(на многу случаи или мноштво појави) и сеопфатност(општите ставови се поврзуваат во релативно широки или куси склопови, кои сепак и тие имаат општествен карактер. Науката тежнее целиот свет да го сфати као целина и да создаде знаење за него.
2.Објективност
Правото научно знаење нема обележје ‘’лично’’ и покрај тоа што поединечните одлики се неопходни својства, кои влијаат на неговото создавање. Од талентот, чувствата, темпераментот на научникот, зависат и научните резултати. Тие лично својства како мотивационен механизам, страст неопходна за откритие, но не и субјективна боја на научното знаење. Под објективност се подразбира отсуство на пристрасност, но и напор реалноста да се утврди, онаква каква што релативно е. Активен однос на научникот, дисциплинираност на неговите постапки и во посматрање и во мислење. Сите расположливи и релативни податоци, се неопходни за да непристрасно се заклучи. Научникот е должен да биде отворен спрема секој вид на искуство, од здраворазумско до научно, за да поаѓајќи од самиот себе, создаде и парадигма за ново знаење. Два аспекта:
3.Проверливост
Научното знаење е она кое може во секој момент да се провери. Тоа не е затворено, мистично, од таен карактер, туку е отворено и од јавна природа. Неговата пристапност, означува спремност (доколку стварноста се менува, да вклучат нови чинители, нови процедури кои се достапни на сите и од чие познавање зависи дали ќе се добијат исти резултати). Научното знаење е свртено кон пошироката јавност. Проверливост на научното знаење не се однесува само на интерперсоналните можности, туку и на самите чинители, содржина на искуството. Ништо не може да се прифати здраво за готово, што не е истовремено подложно на строг логички надзор. Тука воопшто не сранува збор дали сетилата се несовршени. Сетилното посматрање, обично открива, она што е на површина и што не ја изразува суштинската појава. Се сведува на прости и механички врски. Кај сложените односи сетилата не помагаат, дури може да доведат до забуна. Две својства:
•	класификација на систематско средени податоци
Два вида:
5.Систематичност
Без среденост на чинителите, тешко дека би можело да се постигне точно разумско објаснување на светот. Среденост на научното знаење, не подразбира само разделување на прибраниот материјал, туку напротив, означува негово систематско прибирање. Подразбира и користење на логички постапки на исправното мислење. Создавањето поими, скали, процедури, техники е поаѓалиште од кое и усмерува што ќе се прибира и по кои својства. За да се дојде до делотворни резултати, неопходно е научното исвестување да биде потполно, т.е. при формирање на чинителите да се земат предвид сите расположливи и релевантни податоци. Колку се побогати научните искази, толку ќе биде посложено научното знаење. Елиминација на се она што претставува производ на напаѓања, желби на истражувачот при добивање докази. Стандардизација на самите податоци и процес на прибирање. Систематското прибирање на податоци, истовремено бара и нивно средување, како поединечно, така и во целина, т.е. создавање кохортни ставови, кои ги збогатуваат поимите, законите и теоријата. Најизразен облик на сите научни сознанија е формирање теориски системи, кои ги опфаќаат широките делови на стварноста. Два облика:
6.Организираност
Начин на негово стекнување, како вид на негова примена во животот и праксата. Научното знаење се стекнува на организиран начин. Но потребата опфаќа што пошироки искуства и бара организирано да се трага по податоци. Преку организирана поделба на работите, која подразбира одредени технички постапки и фази, кои произлегуваат едни од други, градејќи одреден концепт на истражување. Организираноста подразбира и дефиниран однос кон човечката пракса т.е. примена на знаењата во рамка која тежнее за подобар живот. Организираното знаење подразбира и организирано спроведување. Лошо користење на науката, што би значело и нејзино деградирање, произлегува од хаотичните услови на примена. Два момента:
7.Вистинитост
Разликата помеѓу поимот научна вистина, од филозовското, односно онтолошко-гнесолошкиот поим на вистината е метафизичко -идеалистичко, апсолутистичко -идеалистичко, субјективно-релативистичко, дијалектичко. Сите овие решаваа суштински прашања и потекло на вистината. Бидејќи науката поаѓа од начелото ‘’единственост на светот’’, тоа значи дека ја вклучува и поврзаноста на деловите, кои ги нарекува појави. Настојува да ги истражува нивните врски, во двострука смисла: како поединечни врски и како врски со целината. Замислен модел за тоа каква е врската меѓу појавите и прибраните известувања за нив. Моделот на научна вистина не е и не може да биде сама вистина на реалности, бидејќи од една страна таа не постои, а од друга страна реалноста не е непосредно пресликана во моделот. Всушност моделот, претставува само обид да се утврди тоа што е битно во стварноста, затоа се причинските врски т.е. научните вистини, кои се зависни од применетите постапки. Таа е вистина, доколку е валидна постапката. Научната вистина е релативна и поради процедурите. Постојано усовршување на инструментите, средствата на спознавање, значи и напредување во научната вистина. Другите причини произлегуваат од самата вистина на безгрижно сложена и неограничена реалност. Сетилно опипливите докази се важни, но често недостапни за научната вистина. Научната вистина се заснова на научни и логички докази на стварноста, врз основа на моделот што се постигнува со издвојување на битните ставови на науката. Научните поими, закони, теории опстојуваат и тогаш кога нема сетилна потврда туку е доволно да се засновани и раководени на логика. Практична реализација-во науката мора да се потврдат вистините. Нејзините вистини зависат од човечката акција. Научната вистина се искажува троструко:
NGC 6845D
NGC 6845D — леќеста галаксија во соѕвездието Телескоп, заведена во Новиот општ каталог на длабоконебесни тела. Објектот не претставува Дрееров објект.
Откривање
Објектот е откриен на 7 јули 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6845D е од видот S0-a. Видливиот сјај со голо око изнесува 14,8 m, а оној во рамките на интервалот од минималната до максималната честота 15,5 m, додека површинскиот сјај изнесува 13,6 m/лм2. NGC 6845D има привидни димензии од 0,7' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 0 м 53,7 с, а неговата деклинација, односно висината на лакот на тој агол, -47° 5' 41". Положбениот агол на објектот е во износ од 156°.
Други поделби
Проучување на NGC 6845D е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 63978. Во рамките на атласот на длабокото небо, Уранометрија 2000.00, објектот припаѓа на групата означена со бројот 411; додека во Каталогот на основни ѕвезди (GSC) е групиран под бројот 8395. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Паоло Роси
Паоло Роси (23 Септември 1956 во Прато - 9 декември 2020 во Сиена) — италијански поранешниот фудбалер, напаѓач.
Во 1982 година, тој ја предводел италијанската репрезентација до титулата на Светското првенство во 1982, постигнувајќи шест гола и освојувајќи ги наградите златна копачка - како најдобар стрелец на првенството - и златна топка. По неговиот настап во 1982-та на Светското Првенство тој стана херој во срцата на сите Италијанци. Роси е еден од само двајцата играчи кој ги имаат освоено сите три почести на еден турнир (другиот е аргентинецот Марио Кемпес, во 1978). Во 2004 година, тој бил избран од Пеле како еден од 125-те најголеми фудбалери на сите времиња.
По завршувањето на играчката кариера, Роси преминал во спортското новинарство, а потоа работел како експерт за неколку телевизиски куќи во Италија како Sky, Mediaset Premium, и Rai Sport до неговата смрт на 9 декември 2020.
Италија
ФИФА Светско првенство (1): 1982
Карл Токо Екамби
ФК Париз и Сошо
Роден во Париз, Токо Екамби ја започнал својата кариера во третолигашот ФК Париз. Во јуни 2014 година, завршил како трет стрелец со 13 гола во државното првенство, тој преминал во Сошо. Тој го направил своето деби во Лига 2 во првото коло од сезоната 2014–2015 против УС Орлеан, влегувајќи како замена во 57-мата минута на местото на Томас Герберт во поразот на домашен терен со 1–0. Тој ја завршил својата прва сезона со Сошо како четврти стрелец во лигата со 14 постигнати гола.
Анже
Во јуни 2016 година, Токо Екамби потпишал четиригодишен договор со Анже приклучувајќи му се на клубот од Североисточна Франција за 1 милион евра. Тој постигнал седум голови во својата прва сезона во Лига 1, вклучително и два во победата со 3–0 на домашен терен над Бастија на 26 февруари.
Во август 2017 година, Брајтон и Хоув Албион, новопромовираниот член на Премиер лигата, наводно, поднел понуда за него, нудејќи 8 милиони евра плус 1 милион евра во можни бонуси. Сепак, до тој трансфер не се стигнало. И покрај тоа тој ја започнал сезоната 2017-2018 во добра форма, постигнувајќи девет гола во 18 настапи во Лига 1 во првата половина од сезоната, привлекувајќи интерес и од други клубови од Англија за неговите услуги во јануарскиот преоден рок. Во јануари 2018, Брајтон повторно се обидел да го доведе Токо Екамби и испратил понуда за него, која била одбиена од Анже. На 24 февруари 2018 година, Токо Екамби постигнал два гола во второто полувреме, вклучувајќи го и победничкиот во 89-тата минута, за да му помогне на Анже да излезе од зоната за испаѓање со победата од 2–1 на гостувањето кај Лил. Тој ја завршил сезоната во Лига 1 со 17 гола, кој му донеле деветто место во генералниот пласман на најдобрите стрелци во лигата. На крајот на сезоната, тој ја добил наградата Прикс Марк-Вивиен Фое за најдобар играч од Африка во лигата. Тој станал првиот Камерунец кој ја освоил наградата именувана по Марк-Вивиен Фое, друг камерунски играч кој починал играјќи за својата земја во 2003 година.
На 25 април 2017 година, влегувајќи како доцна замена Токо Екамби постигнал гол во победата со 2–0 на домашен терен над Генгамп во полуфиналето на Купот на Франција. Во првото финале на Анже од 1957 година, на 27 мај, тој го одиграл целиот натпревар во поразот со 1–0 од Париз Сен Жермен.
Виљареал
Во јуни 2018 година, Токо Екамби потпишал за шпанскиот прволигаш Виљареал за околу 20 милиони евра. Неговото доаѓање во клубот било со цел да се замени Седрик Бакамбу, кој заминал во Кинеската Суперлига во јануари. Тој постигнал десет гола во својата прва сезона во Примера Дивисион, вклучително и два во победата од 3–1 на домашен терен над Рајо Ваљекано на 17 март.
Со по пет гола, Токо Екамби бил најдобар стрелец во Купот на Шпанија, заедно со Анхел од Хетафе. Четири од неговите пет гола дошле во убедливата победа со 8-0 (вкупен резултат 11-3) на домашен терен над Алмерија во четвртото коло, проследено со голот кој го постигнал во следната рунда против Еспањол, екипата која го исфрлила Виљареал од натпреварувањето.
Токо Екамби бил избран за Играч на месецот во Примера Дивисион за октомври 2019 година, откако постигнал три гола вклучувајќи ги и двата во победата со 4–1 над Депортиво Алавес на 25 октомври.
Вкупно за Виљареал во сезона и половина, колку што го носел дресот на жолтата подморница, Токо Екамби одиграл 62 натпревари и постигнал 24 голови.
Лион
На 20 јануари 2020, Токо Екамби се вратил во француската Лига 1, приклучувајќи му се на Олимпик Лион на позајмица до крајот на сезоната. Своето деби за Лион го направил на 26 јануари 2020, во победата на домашен терен над Тулуза со 3-0, постигнувајќи го притоа и својот прв гол за Les Gones во 77-мата минута од натпреварот. Следната недела, тој се впишал во листата на стрелците и во својот втор натпревар за клубот, во поразот со 2-1 на гостувањето кај Ница. На 2 јуни 2020, Лион го откупил Токо Екамби за 11.5 милиони евра, потпишувајќи четиригодишен договор со играчот. После суспензијата на првенството поради пандемијата на КОВИД-19, тој играл во финалето на Лига купот на 31 јули, последниот натпревар во историјата на натпреварувањето. Влегувајќи како замена во 80-тата минута за Мемфис Депај, тој постигнал гол при изведувањето на пеналите откако натпреварот завршил без голови, но неговиот тим загубил од Париз Сен Жермен.
Во сезоната 2020-2021, Токо Екамби постигнал 14 голови за Лион во Лига 1.
Репрезентативна кариера
Своето деби за репрезентацијата на Камерун, Токо Екамби го направил на 6 јуни 2015 година, во победата со 3–2 над Буркина Фасо во пријателски натпревар одигран во Коломб, Франција, во кој влегол како замена во 66-тата минута на местото на Џастин Менголо. Својот прв гол го постигнал на 3 септември следната година во победата на домашен терен со 2–0 над Гамбија во квалификациите за Африканскиот куп на нации 2017. Селекторот Уго Брос подоцна го повикал Токо Екамби и на завршниот турнир во Габон, кој камерунците го освоиле.
Во јуни истата година, Токо Екамби настапил за својата земја и на Купот на конфедерации 2017 во Русија. Тој одиграл два натпревари таму без постигнат гол, а Камерун бил елиминиран во фазата по групи.
На почетокот на 2022 година, тој учествувал на Африканскиот куп на нации 2021, турнир на кој домаќин била неговата земја Камерун.
Клупска статистика
Статистиката е ажурирана на 9 октомври 2021.
Абдурахман Алити
Абдурахман Алити (албански Abdurahman Aliti, Желино,, - , ) — македонски политичар, пратеник,  правник и амбасадор на Македонија во Република Бугарија.
Животопис
Алити е роден во тетовското село Желино во 1945 година. Дипломирал на Правниот факултет во Скопје во 1969 година. Се вработил во Градскиот совет и подолго време останал на работа во Собранието на Општината во Тетово (1969 - 1988). Како претседател на Комитетот за здравство и социјална политика, поради залагање за поголеми политички права на Албанците во СРМ, бил отпуштен од работа. Бил водач на ПДП во времето кога беше водечка партија на Албанците во Македонија. На првите демократски парламентарни избори беше избран за член на Парламентот во 1991 година. Како пратеник на ПДП од вторите парламентарни избори (1994), заедно со Тито Петковски од СДСМ и Киро Поповски од СП, бил избран за заменик-претседател во Парламентот. По долго и тешко боледување, починал во Тетово на 27 јуни 2013 година.
Ментерода
Ментерода (Menteroda) — општина во округот Унштрут-Хајних, во сојузната покраина Тирингија, Германија.
Местоположба
Ментерода се наоѓа јужно од селото Којла и на северниот раб од шумското подрачје Милхојзер Харт.
Општински единици
Општината Ментерода е составена од следниве единици:
Куќа на Славка Џамбаз
Куќа на Славка Џамбаз — стара куќа во градот Охрид прогласена за значајно културно наследство на Македонија како претставник на македонската староградска архитектура.
Изградена е во XIX век. Се наоѓа во стариот дел на градот, на улица „Нада Филева“ бр 50 (бр. 52 по старо) и ѝ припаѓала на Славка Џамбаз. На 1 јануари 1951 година е прогласена за споменик на културата.
Антонија Мело
Антонија Мело да Силва (Antônia Melo da Silva; р. 1949 година) — бразилска активистка за човекови права и екологистка. Во 2017 година, таа ја добила наградата на Фондацијата Александар Сорос за Еколошки и Активизам за Човекови Права за водењето на кампањи против изградбата на браната Бело Монте и други еколошки штетни проекти во прашумите на Амазон.
Биографија
Родена во Пирипири, Пјауи, во 1949 година, Антонија Мело да Силва била воспитана од родители селани кои ја научиле на важноста да се бори за својата земја и нивните права. Во 1953 година, таа и нејзиното семејство се преселиле во Алтамира, Пара, и се населиле во Консеисао до Арагуаја на бреговите на реката Ксингу, каде што нејзините родители развиле успешна фарма. Во 1959 година посетувала верско училиште, а потоа се обучила да биде учителка.
Во 1970 година, таа се омажила и се преселила во куќа во Алтамира каде одгледала семејство од четири деца додека работела како учителка. Од крајот на 1980-тите, таа станала активна во голем број организации основани за заштита на правата на домородните луѓе кои живеат во областа, особено со кампања против изградбата на браната Бело Монте. Во мај 2008 година, таа била ко-основач на движењето Movimento Xingu Vivo Para Semper, кое се борело против изградбата на браната и поврзаниот хидроелектричен проект. Со текот на годините, движењето ги комбинирало социјалните и еколошките организации со заедниците покрај реката, вклучувајќи рибари, земјоделски работници, жители на градови, домородни народи и религиозни и женски организации.
И покрај нејзината кампања, браната Бело Монте била изградена и Мело морала да се исели од нејзиниот дом. Но оттогаш таа се вклучила во многу слични движења и досега успеала да се спротивстави на плановите за изградба на огромна брана на реката Тапајош. Во чест на Антонија Мело, со наградата на Фондацијата, Александар Сорос коментира: „Таа е еден од хероите на движењето за заштита на животната средина и човековите права, и не можам да замислам некој кој ја заслужува наградата на Фондацијата Александар Сорос повеќе од неа“.
Космос-389
Космос-389 — еден од над 2.400 советски вештачки сателити лансирани во рамките на програмата „Космос“.
Мортонов бран
Мортонов бран, Мортон-Ремзиев бран или Сончево Цунами е огромен хромосферски ударен бран врз сончевата корона. Тие се опишуваат како еден вид на сончево „цунами“, и се предизвикани од сончеви блесоци. Овој ударен бран е наречен по американскиот астроном Гејл Мортон, кој работел во Сончевата Опсерваторија Локхид во Бурбенк, и Хари Е. Ремзи, кои го забележале во 1959 година во опсерваторијата Сакраменто Пик. Тој ги открил на тајм-лапс фотографија на хромосферата за време на Балмер алфа преминот..
Космос-389
Општи податоци
Сателитот е лансиран од космодромот Плесецк, СССР на 18 декември 1970 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 3800 килограми. Космос-389 бил сателит наменет за електронско извидување, јавување и наведување.
Мортонов бран
Следеле студии кои траеле со децении. Потоа, со лансирањето на Сончевата и Хелиосферската опсерваторија во 1995 година почнале да се набљудуваат короналните бранови, кои се причината за појава на Мортонови бранови. Мортоновите бранови повторно станале подрачје на научно истражување. (Инструментот ЕИТ на СОХО открил друг, различен тип на бранови наречени „ЕИТ бранови“.) Постоењето на Мортоновите бранови (наречени и брзи МХД бранови) била потврдена и од двете вселенски летала СТЕРЕО. Тие забележале 100.000 километри висок бран од жешка плазма и магнетизам, кој се движел со брзина од 250 km/s, заедно со големо коронално исфрлање на маса во февруари 2009 година. Мортон измерил дека брановите се шират со брзина од 500 од1500 km/s. Јутака Учида Мортоновите бранови ги сметал како брзи МХД ударни бранови кои се шират во короната. Тој ги поврзува со тип II радио експлозиите, кои се празнења на радио бранови кои се создаваат при забрзување на ударите наво текот исфрлањата на короналната маса.
Космос-389
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 97,9 минути, додека аголот на наклонетост на орбиталната рамнина во однос на рамнината на екваторот изнесувала 81,1°. Најголемото растојание од Земјата го достигнал на 687 км, а најмалото на 638.
Мортонов бран
Мортоновите бранови најчесто може да се забележат Х-алфа зоната.
Оскар за најдобар странски филм
Оскар за најдобар странски филм е награда која секоја година ја доделува Академијата за филмски уметности и науки. Наградата започнала да се доделува во 1947 година. Иако се нарекува награда за странски филм, всушност, наградата се доделува за најдобар филм снимен во земја од неанглиското говорно подрачје, т.е. британските филмови не влегуваат во оваа категорија, туку тие се натпреваруваат рамноправно со амриканските филмови.
Чудесното ѕвонче (цртан филм)
Чудесното ѕвонче е советски цртан филм од 1949 година. Снимен од Валентина и Зинаида Брумберг според руската народна приказна „Ќерка и поќерка“.
Заплет
Злобната маќеа ја испратила својата посвоена ќерка далеку од очите и ѝ наредила да седи во шумата сè додека не го испреде целиот товар волна. Маша влегла во дупката на мечката. Ја средила собата, зготвила вечера, го нахранила глувчето до ситост. Сопственикот дошол вечерта. Му се допаднало како девојчето ја завршило целата работа. Во текот на ноќта заедно со глувчето ја испреле целата волна. Утрото тие ја испратиле со богати подароци.
Маќеата ѝ завидувала на неочекуваните подароци и ја испратила својата сопствена ќерка Луша во шумата. Таа сторила сè што е обратно: направила хаос во собата и ги малтретирала мечката и глувчето. Таа побарала да ѝ ја наполнат колата со волна, сребро и злато. Тргнала дома, но по патот коњите, се претвориле во бувови и одлетале, а целото нејзино богатство се претворило во грутки земја.
Казино Ројал (филм)
Казино Ројал (англиски: Casino Royale) — британско-американски филм од 2006 година, за тајниот агент Џејмс Бонд, во режија на Мартин Кембел (Martin Campbell).
Факти за филмот
Филмот „Казино Ројал“ е режиран од режисерот Мартин Кембел, а главните улоги ги толкуваат: Даниел Крејг (Daniel Craig), Ева Грин (Eva Green), Мадс Микелсен (Mads Nikkelsen), Џефри Рајт и Џуди Денч (Judi Dench). Филмот трае 130 минути. Овој филм е дел од циклусот посветен на тајниот агент Џејмс Бонд. Филмот имал 29 номинации, а освоил 17 награди, меѓу кои и награда на БАФТА. Ова е првиот филм во кој улогата на агентот 007 ја игра британскиот глумец Даниел Крејг.
Содржина
Бонд заминува на тајна задача на Мадагаскар во потрога по еден озлогласен терорист. Но, работите не се движат според планот, па тој решава да спроведе своја истрага, независно од МИ6 и да ги следи терористите до нивното засолниште. Тајната служба дознава дека меѓународниот криминалец и противник на Бонд во покер, Ле Шифр, кој се занимава со перење пари, сака да извлече голем сума пари од коцкарницата "Казино Ројал" во Црна Гора. Бонд треба да игра против него, под будното око на заводничката Веспер Линд.
Хенрик Холмберг
Хенрик Холмберг (Henric Holmberg; р. ) — шведски актер, режисер и сценарист.
Биографија
Холмберг одиграл многу историски улоги. Тој го толкуваше Рутгер Меклин во Меклин, драмско шоу од 1993 година за телевизијата Сверигес. Холмберг исто така го толкуваше Адолф Хитлер во претставата Алберт Шпер во Градскиот театар во Гетеборг во 2001 година, која исто така подоцна беше емитувана на телевизија.
NGC 4466
NGC 4466 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4466 се споменува и како UGC 7626, MCG 1-32-81, CGCG 42-131, VCC 1193.
Откривање
Објектот е откриен на 24 април 1865 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4466 е од видот Sab. Видливиот сјај со голо око изнесува 13,5 m, а оној во рамките на интервалот од минималната до максималната честота 14,4 m, додека површинскиот сјај изнесува 12,2 m/лм2. NGC 4466 има привидни димензии од 1,1' х 0,3'.
Астрономски податоци
Објектот е од епохата Ј2000.0. Положбениот агол на објектот е во износ од 101°.
Други поделби
Проучување на NGC 4466 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41170. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 874. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
Боб на Зимските олимписки игри
Боб е зимски спорт на Зимските олимписки игри каде екипа од двајца или четврорица натпреварувачи возат специјално дизајнирана санка надолу на патека на мраз, а победник е онаа екипа кој ќе оствари најбрзо време.
Спортот е дел од Зимските олимписки игри уште од првите игри во 1924 во Шамони, Франција, а единствен исклучок бил направен на Зимските олимписки игри 1960 во Сква Вали каде не бил дел од официјалната олимписка програма поради тоа што организацискиот комитет одлучил да не гради патека со цел да ги намали трошоците. Дисциплината машки четворосед била одржана на сите изданија од игрите освен на игрите во 1928, каде била заменета со дисциплината машки петтосед. Машкиот двосед за првпат бил одржан на игрите во 1932, а женскиот двосед на игрите во 2002.
Анелија
Анелија — бугарска поп-фолк пејачка.
Џо Лешај
Џо Лешај (Jo Lechay) — канадска сликарка која порано работела како професионален танчер и кореограф. Со нејзината компанија Данс Џо Лешај (Danse Jo Lechay), таа била позната многу години како една од најистакнатите современи танчерки во Монтреал, а нејзиното друштво и кореографија уживале меѓународни следбеници.
Активизам
Лешај долго време била активна во грижата за животната средина и била член на групите Action Montréal Vert и Écologie St-Henri во раните 1990-ти. Таа била кандидат на малата партија Демократска коалиција на општинските избори во Монтреал во 1998 година.
898 п.н.е.
898 п.н.е. — година според општоприфатениот календар. Тоа била 898. година пред новата ера, 898. од првиот милениум п.н.е., 98. од 9 век п.н.е. и деветта од 890-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4610 и 4611 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3852 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2862 и 2863 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 145 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 898 година се протега во 1738 и 1739, додека според второто гледиште, годината трае во текот на 1798 и 1799 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 355 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1566 и 1565 исламска година пред хиџра.
899 п.н.е.
899 п.н.е. — година според општоприфатениот календар. Тоа била 899. година пред новата ера, 899. од првиот милениум п.н.е., 99. од 9 век п.н.е. и последна од 890-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.